આવા પ્રસંગ આજુબાજુ નજર કરશો તો ઘણાં પરિવારમાં થતા હોય છે. માતા-પિતા પોતાના સંતાનોએ ક્યા પ્રકારના રમકડા રમવા જોઈએ તે બાબતમાં ભારે આગ્રહ કે હઠાગ્રહ રાખતા હોય છે. આધુનિક ક્ષેત્રમાં જ્યારે સ્ત્રી પુરુષના સમાન અધિકાર છે, બધી જગ્યાએ સ્ત્રી પુરુષથી એક કદમ આગળ નીકળી ગઈ છે ત્યારે આવું વર્તન કેટલું યોગ્ય ગણાય? રમકડાથી તો બાળકોની બુદ્ધિ પ્રતિભા ખીલે, સમજણ વધે, એજ્યુકેશન ટોયસ કી બ્લોક્સવાળી ગેમથી બાળકોની આંતરિક શક્તિનો વિકાસ થાય. રમકડાનું ઉત્પાદન જ એ માટે થાય છે, પણ આપણે રમકડામાં પણ દીકરા-દીકરી માટેના ભાગ પાડી દીધા છે.